Сям’я Грушыных у раёне жыве нядаўна, усяго сем месяцаў. Пераехалі да нас з суседняга Бешанковіцкага. А да гэтага 2 гады жылі ў Пецярбургу (галава сям’і сам піцерскі). «Жыць у вялікім горадзе мне было вельмі нязвыкла, — расказвае Ніна Антанасаўна. — Ледзь вытрымала гэтыя два гады і вярнулася на радзіму. Мой бацька яшчэ з дзяцінства прывучыў нас, сваіх чацвярых дзяцей, да працы. Мы заўсёды трымалі жывёлу, зямлю, можна сказаць, жылі з гаспадаркі».